Sel aastal Euroopa Parlamendi poolt esmakordselt välja antava Euroopa Kodaniku auhinna saab teiste seas meie osakonna liige Raissa Juhans-Murumets.  Auhind antakse  37 inimesele ja organisatsioonile 15 Euroopa riigist.  Mullu oktoobris 70. juubelit tähistanud Raissa on edendanud venekeelsete laste integratsiooni Eestis ja ta asutas 18 aastat tagasi Pärnus abivajajatele supiköögi. Abi saab supiköök välismaalt, viimasel kolmel aastal on seda toetanud ka linnavalitsus. Kolm aastat tagasi asutas Raissa lasteringi, kus käivad nende perede lapsed, kus üks või mõlemad vanemad ei ole eesti rahvusest.  Raissat teavame kui alati julget ja täpse ütlemisega kaaslast ja  alati on kõik Raissa juurde oodatud ning tühja laua taga jutuajamist ei lubata.  Pidulik auhinna üleandmine toimub 6.novembril teatris Endla.